b'\n_START_ARTICLE_\nReserva \xc3\xadndia de Cabazon\n_START_SECTION_\nReserva\n_START_PARAGRAPH_\nLa reserva Cabazon fou fundada en 1876 amb uns 22.400 acres i va rebre el nom del cap cahuilla Cabazon (cap de 1840 a 1870). Les empreses del ferrocarril els ban arrabassar part del territori. Ocupa 1.706 acres situats a Coachella, a 11 kil\xc3\xb2metres d\'Indio i a 29 kmkil\xc3\xb2metres de Palm Springs. La poblaci\xc3\xb3 de la reserva \xc3\xa9s aproximadament de 806 individus, per\xc3\xb2 nom\xc3\xa9s 38 estan registrats com a membres de la tribu. La reserva \xc3\xadndia Twenty-Nine Palms es troba immediatament al nord-oest. La seu tribal es troba a Indio. David Roosevelt \xc3\xa9s llur actual cap tribal.\n_START_SECTION_\nProgrames i desenvolupament econ\xc3\xb2mic\n_START_PARAGRAPH_\nLa Banda Cabazon d\'Indis de Missi\xc3\xb3 presenta altes apostes de bingo al seu territori, despr\xc3\xa9s que guanyessin el judici fonamental California v. Cabazon Band. A la tribu no hi ha atur._NEWLINE_La banda Cabazon t\xc3\xa9 la propietat del Fantasy Springs Resort Casino, un hotel de 250 habitacions, restaurant POM, Pizza Kitchen, The Bistro, Fresh Grill Buffet, JOY Asian Cuisine, un Starbucks, i moltes \xc3\xa0rees de restauraci\xc3\xb3 situades a Indio. Al resort tamb\xc3\xa9 hi ha l\'Eagle Falls Golf Course._NEWLINE_El Museu Cultural Cabazon \xc3\xa9s obert al p\xc3\xbablic de dilluns a dissabte i l\'entrada \xc3\xa9s lliure. Des de 1981 la tribu ostatge el Powwow anual d\'Indio, amb danses, cants d\'ocells cahuilla, competicions de tambors i altres jocs.\n_START_SECTION_\nControv\xc3\xa8rsia\n_START_PARAGRAPH_\nLa tribu va atreure l\'atenci\xc3\xb3 del p\xc3\xbablic per primer cop en 1987 quan van guanyar el cas California v. Cabazon Band; tanmateix abans de la decisi\xc3\xb3 de la Cort Suprema dels Estats Units 480 U.S. 202, la tribu havia desenvolupat un fons q\xc3\xbcestionable, una participaci\xc3\xb3 misteriosa amb John Philip Nichols, The Wackenhut Corporation i amb el triple homicidi el 29 de juny de 1981 d\'Alfred "Fred" Alvarez, Patricia Castro i Ralph Boger.'